Diari Oficial de la Generalitat Valenciana


Sumari del DOGV 6997, del 05-04-2013 (2013/3089)

Subhasta d'un bé immoble a Torrent.
-----------------------------------

### Dades del document

Número de DOGV
:   6997

Data del DOGV
:   05-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3089


Organisme emissor
:   Notaria de Juan Montero-Ríos Gil

Tipus de document
:   Subhasta

Subhasta d'un bé immoble a Torrent. [2013/3089]  
Juan Montero-Ríos Gil, notari del Col·legi de València, amb residència a Torrent i amb despatx obert al carrer d'Idilio Gimeno, 6, baix, done fe:  
I. Que amb data 20 de novembre de 2012 he sigut requerit per l'entitat de crèdit Banco Español de Crédito, SA (Banesto) perquè, complint allò pactat en l'escriptura de constitució d'hipoteca autoritzada pel notari de Benetússer Tobías Calvo Escamilla, el dia 24 de juliol de 2006, número 2812 del seu protocol, procedisca a la venda extrajudicial de la finca hipotecada que es descriu a continuació, d'acord amb els articles 1858 del Codi Civil i 129 de la Llei Hipotecària, per falta de compliment de l'obligació garantida, amb les formalitats establides en el Reglament Hipotecari.  
II. Que l'entitat creditora reclama el pagament de les següents quantitats i conceptes:  
A) Principal reclamat: seixanta-dos mil nou-cents catorze euros i vint-i-sis cèntims (62.914,26 €).  
B) Interessos ordinaris: tres-cents noranta-set euros i noranta-set cèntims (397,97 €) i, en tot cas, fins al límit garantit.  
  
C) Interessos moratoris:  
- Fins al dia 1 de juny de 2012: trenta-nou euros i sis cèntims (39,06 ?).   
- Fins al dia 25 de juny de 2012: quatre-cents trenta-dos euros i trenta-huit cèntims (432,38 €).  
Més els que es meriten fins al moment del pagament i, en tot cas, fins al límit garantit.  
III. La finca hipotecada, propietat de la mercantil Procinc Monserrat, Sociedad Limitada, amb domicili legal de notificacions a València, carrer de Borriana, núm. 26, porta 16, obeïx a la següent:  
Descripció: departament número huit d'orde. Vivenda del tipus D; situada en la segona planta alta de l'edifici. Distribuïda interiorment en dependències pròpies per a habitar; amb accés per porta que dóna a la caixa d'escala de l'edifici. La porta està marcada amb el número huit. Té una superfície construïda amb elements comuns de huitanta-tres metres amb noranta-huit decímetres quadrats i una superfície útil de cinquanta-nou metres i setanta-cinc decímetres quadrats. Confronta, mirant des del carrer de Sant Gregori: per davant, amb el carrer esmentat; per la dreta entrant, amb el límit general de l'edifici; per l'esquerra, amb el corredor distribuïdor d'esta planta primera; i per darrere, en part amb el corredor distribuïdor d'esta planta segona i en una altra part, amb l'ascensor i l'escala d'accés a les plantes baixes de l'edifici.  
  
Quota de participació: li correspon una quota de participació de cinc sencers cinquanta-nou centèsimes per cent.  
Inscripció. Registre de la Propietat de Torrent Tres, tom 2999, llibre 1360, foli 40, finca 71016 de Torrent.  
Forma part d'edifici en Torrent (València), amb fatxada principal al carrer de Sant Gregori, per on té el seu pati-vestíbul, número quaranta-huit de policia urbana i amb fatxada secundària al carrer d'Hernández Malillos.  
Títol de propietat. El de declaració d'obra nova i divisió horitzontal, prèvia agrupació, per mitjà d'escriptures autoritzades pel notari autoritzant del préstec i en la mateixa data.   
Referència cadastral. 5835125UY2279V0264HL.   
IV. La responsabilitat hipotecària a què es troba afecta la propietat és la següent: cent setze mil huit-cents euros (116.800,00 €) de principal; dels seus interessos ordinaris de nou mesos al tipus nominal pactat, assenyalant-se a efectes hipotecaris un tipus màxim del dotze per cent anual, fins a un màxim de deu mil cinc-cents dotze euros (10.512,00 €); dels interessos moratoris de dos anys al tipus nominal resultant del que establix la clàusula financera sexta, assenyalant-se a efectes hipotecaris un tipus nominal anual màxim del dotze per cent, fins a un màxim de vint-i-huit mil trenta-dos euros (28.032,00 €); de les costes i gastos d'execució, tant judicial com extrajudicial, si és el cas, fins a un màxim del quinze per cent del capital, és a dir, dèsset mil cinc-cents vint euros (17.520,00 €), entre els dits gastos s'inclouen els honoraris i drets d'advocat i procurador que es causen amb motiu d'estes execucions; i dels gastos extrajudicials, si és el cas, com ara primes de les assegurances del bé hipotecat, pagament per a gastos de la comunitat en règim de propietat horitzontal, bestretes per a pagament de tributs que constituïsquen afeccions preferents a la hipoteca, així com qualssevol altres que estiguen en íntima connexió amb la conservació i efectivitat de la garantia, fins a un màxim del dos per cent del capital, és a dir, dos mil tres-cents trenta-sis euros (2.336,00 €).   
  
V. Requeriment. D'acord amb el que disposa l'article 236-c del Reglament Hipotecari s'ha requerit de pagament la part deutora perquè pague les quantitats reclamades pels conceptes indicats, amb l'advertiment que si no paga en el terme de 10 dies hàbils comptats des del dia en què se'ls va practicar la notificació, es procedirà a la venda extrajudicial per mitjà de subhasta, conforme a l'article 129 de la Llei Hipotecària i als articles 234 a 236-o del seu Reglament per a la seua execució, i seran al seu càrrec els gastos que això ocasione. Han transcorregut més dels 10 dies hàbils des del requeriment sense que este haja sigut atés.  
  
VI. Notificacions. Que s'ha realitzat la notificació de les actuacions als titulars de càrregues, gravàmens i assentaments posteriors a la hipoteca que s'executa en la forma prevista en l'article 236.d del Reglament Hipotecari.  
VII. Vivenda habitual. Al tractar-se d'una entitat mercantil no pertoca la consideració ni acreditació del caràcter d'habitual de la propietat objecte del procediment.  
VIII. Procediment. Que com a conseqüència de la dita manifestació el procediment s'ajustarà al que establix la legislació hipotecària i no s'aplicarà el que disposa l'article 12 del Reial Decret Legislatiu 6/2012, de 9 de març, en conseqüència és procedent la realització de tres subhastes d'acord amb el que disposa l'article 236.f del Reglament Hipotecari.  
IX. Condicions. Al ser procedents, doncs, les subhastes de la finca faig saber les seues condicions:  
1a. Lloc i dates de realització. Tindran lloc en la meua notaria situada a Torrent (València) carrer d'Idilio Gimeno, 6, baix. La 1.ª subhasta el dia 8 de maig de 2013, i el tipus és la quantitat de cent setanta-un mil cinc-cents cinquanta euros (171.550,00de ?); si no hi ha postor o si resulta fallida, la 2.ª subhasta el dia 10 de juny de 2013, a les 09.30 hores, el tipus de la qual serà el 75 per 100 del corresponent a la primera; i en els mateixos casos la 3.ª subhasta el dia 10 de juliol de 2013, a les 09.30 hores, sense subjecció a tipus; es procedirà a l'assenyalament de termini de la subhasteta en el cas que hi haguera millora de postura d'acord amb el que disposa l'article 236. 7g del Reglament Hipotecari.  
  
2a. Aplicació del Reglament Hipotecari. Que de conformitat amb la resolució de la Direcció General dels Registres i del Notariat de 17 de setembre de 2012 a la present serà aplicable la normativa del Reglament Hipotecari sense que càpia aplicació analògica de la Llei d'Enjudiciament Civil.  
3a. Sentència del Tribunal de Justícia de la Unió Europea del dia 14 de març de 2013. Que sense perjuí de les causes de suspensió del procediment que regula la legislació hipotecària i la concursal, he comunicat a la part deutora l'abast i el contingut de la dita sentència i, en especial, el dret que l'assistix, d'acord amb ella, d'acudir als tribunals presentant demanda o sol·licitant mesura cautelar de suspensió del procediment per si considera abusiva alguna de les clàusules del contracte de préstec amb garantia real hipotecària.  
  
4a. Documentació. La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.15 a 13.15 hores. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
5a. Depòsit. Els licitadors, excepció feta del creditor, hauran de consignar prèviament a la subhasta en el compte núm. 0075 3718 85 3423695543 de l'entitat Banco Popular, SA situada a Torrent, carrer d'Idilio Gimeno, 6, baix, una quantitat equivalent al 30 per 100 del tipus que corresponga en cada una d'elles, primera i segona, o el 20 per 100 del tipus de la segona si es tracta de la tercera subhasta.  
Podran fer-se postures per escrit en plec tancat, adjuntant-hi el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor d'ell o d'un creditor posterior podrà fer-se a qualitat de cedir a un tercer.  
  
  
Torrent, 26 de març de 2013.- El notari: Juan Montero-Ríos Gil.